stanford-oval/wikipedia huggingface dataset:
คณะมนุษยศาสตร์ มหาวิทยาลัยเชียงใหม่
หลักสูตรที่เปิดสอน

คณะมนุษศาสตร์เปิดรับบุคคลเข้าศึกษาต่อทั้งในระดับปริญญาตรี ปริญญาโทและปริญญาเอก ในหลักสูตรและสาขาวิชาดังต่อไปนี้
| หลักสูตรที่เปิดสอนในคณะมนุษยศาสตร์ มหาวิทยาลัยเชียงใหม่> ระดับปริญญาตรี | หลักสูตรที่เปิดสอนในคณะมนุษยศาสตร์ มหาวิทยาลัยเชียงใหม่> ระดับปริญญาโท | หลักสูตรที่เปิดสอนในคณะมนุษยศาสตร์ มหาวิทยาลัยเชียงใหม่> ระดับปริญญาเอก |
| --- | --- | --- |
|  หลักสูตรศิลปศาสตรบัณฑิต (ศศ.บ.) สาขาวิชาภาษาอังกฤษ  สาขาวิชาภาษาฝรั่งเศส  สาขาวิชาประวัติศาสตร์  สาขาวิชาบ้านและชุมชน  สาขาวิชาสารสนเทศศึกษา  สาขาวิชาปรัชญา  สาขาวิชาการท่องเที่ยวและการโรงแรม  สาขาวิชาภาษาไทย  สาขาวิชาภาษาจีน  สาขาวิชาภาษาฝรั่งเศส  สาขาวิชาภาษาและวัฒนธรรมญี่ปุ่น  สาขาวิชาภาษาและวัฒนธรรมพม่า  สาขาวิชาภาษาและวัฒนธรรมอินเดีย  สาขาวิชาภาษาและวัฒนธรรมเกาหลี  สาขาวิชาภาษาและวัฒนธรรมเยอรมัน  สาขาวิชาภาษาไทยในฐานะภาษาต่างประเทศ (หลักสูตรนานาชาติ)  สาขาวิชามนุษยศาสตร์และความยั่งยืน (หลักสูตรนานาชาติ) หลักสูตรวิทยาศาสตรบัณฑิต (วท.บ.) สาขาวิชาจิตวิทยา |  หลักสูตรศิลปศาสตรมหาบัณฑิต (ศศ.ม.) สาขาวิชาภาษาอังกฤษและการสื่อสาร  สาขาวิชาสารสนเทศศึกษา  สาขาวิชาประวัติศาสตร์  สาขาวิชาปรัชญา  สาขาวิชาญี่ปุ่นศึกษา  สาขาวิชาวัฒนธรรมศึกษา  สาขาวิชาล้านนาศึกษา  สาขาวิชาภาษาไทย หลักสูตรวิทยาศาสตรมหาบัณฑิต (วท.ม.) สาขาวิชาจิตวิทยาอุตสาหกรรมและองค์การ  จิสาขาวิชาจิตวิทยาการปรึกษา |  หลักสูตรปรัชญาดุษฎีบัณฑิต (ปร.ด.) สาขาวิชาประวัติศาสตร์ |
ทำเนียบคณบดี

| 0 | 1 | 2 |
| --- | --- | --- |
ทำเนียบคณบดีคณะมนุษยศาสตร์ มหาวิทยาลัยเชียงใหม่
|  รายนามคณบดี |  ระยะเวลาในการดำรงตำแหน่ง |  อ้างอิง  |
| 1. ศาสตราจารย์ ดร. หม่อมหลวงตุ้ย ชุมสาย | พ.ศ. 2507 - พ.ศ. 2512 |  |
| 2. อาจารย์ถิ่น รัติกนก | พ.ศ. 2512 - พ.ศ. 2513 |  |
| 3. ศาสตราจารย์ พันตรี อาคม พัฒิยะ | พ.ศ. 2513 - พ.ศ. 2517 |  |
| 4. ศาสตราจารย์ แสง จันทร์งาม | พ.ศ. 2517 - พ.ศ. 2519 |  |
| 5. ผู้ช่วยศาสตราจารย์ รุ่งเรือง บุญโญรส | พ.ศ. 2519 - พ.ศ. 2523 |  |
| 6. รองศาสตราจารย์ รวิ จิรานุกรม | พ.ศ. 2523 - พ.ศ. 2526 |  |
| 7. ดร.วัฒนะ สุขสมัย | พ.ศ. 2526 - พ.ศ. 2542 |  |
| 8. รองศาสตราจารย์ เอมอร ชิตตะโสภณ | พ.ศ. 2542 - พ.ศ. 2546 |  |
| 9. รองศาสตราจารย์ ดร.ประภา สุขเกษม | พ.ศ. 2546 - พ.ศ. 2550 |  |
| 10. รองศาสตราจารย์ โรม จิรานุกรม | พ.ศ. 2550 - พ.ศ. 2554 |  |
| 11. ผู้ช่วยศาสตราจารย์ ดร.สุมาลี สวัสดิรักษ์พงศ์ | พ.ศ. 2554 - พ.ศ. 2558 |  |
| 12. รองศาสตราจารย์ ดร.ประภา สุขเกษม | พ.ศ. 2558 - พ.ศ. 2562 |  |
| 13. ผู้ช่วยศาสตราจารย์ ดร.ระวี จันทร์ส่อง | พ.ศ. 2562 - ปัจจุบัน |   |
ทำเนียบองค์การนักศึกษา > สมาชิกสภานักศึกษามหาวิทยาลัยเชียงใหม่ คณะมนุษยศาสตร์

| 0 | 1 | 2 |
| --- | --- | --- |
ทำเนียบสภานักศึกษาคณะมนุษยศาสตร์ มหาวิทยาลัยเชียงใหม่
|  ปีการศึกษา |  รายนามสภานักศึกษา  |  |
| 2551 | จินตนา ทัพวัน   อรุณี มานะการ |  |
| 2552 | อรทัย กฤชไพริน   นาถคณา คุณาสวัสดิ์ |  |
| 2553 | นาถคณา คุณาสวัสดิ์   ธนิตา ทิวงศ์ษา |  |
| 2554 | รอข้อมูลเพิ่มเติม |  |
| 2555 | สิรยาภรณ์ ผาลาวรรณ   ณัฏฐา แพสุวรรณ์ |  |
| 2556 | ฤทธิชัย บุญส่งศักดิ์   อรชุดา แสงเขียว |  |
| 2557 | นพดล ทับพิลา   พรภวิษย์ ดีใจ |  |
| 2558 | ทฤฒมน ฉิมนวน   บุษยา ใจมา |  |
| 2559 | ประสิทธิ์ ครุธาโรจน์   วงศธร สุรกิจ |  |
| 2560 | ชวิศ อินเทพ   จอมขวัญ จอมจันทร์ |  |
| 2561 | ธราธร สะอาดยิ่ง   จักรภัทร มูลากูล |  |
| 2562 | พิมพ์วิไล เมืองยศ   จันทกานต์ ศิริโก |  |
| 2563 | จิตสุภา สมจิตร   ธนภูมิ แก้วพรม |  |
| 2564 | ธนภูมิ แก้วพรม   นภัสสร พานทอง |  |
| 2565 | อักษราภัค ชุติโชค   ศิวัญชลี วิธญเสรีวัฒน์ |  |
| 2566 | ปวิชญา เจือทอง   สุพรรณ์วษา สุคำ |  |
| 2567 | กฤติภัทร สระทองชุน |  |
ทำเนียบองค์การนักศึกษา > สโมสรนักศึกษาคณะมนุษยศาสตร์

| 0 | 1 | 2 |
| --- | --- | --- |
ทำเนียบนายกสโมสรนักศึกษาคณะมนุษยศาสตร์ มหาวิทยาลัยเชียงใหม่
|  ปีการศึกษา |  รายนามนายกสโมสรนักศึกษา  |  |
| 2551 | ณัฐวุฒิ สายเสมา |  |
| 2552 | พงศกร เฉลิมชุติเดช |  |
| 2553 | ศราวุธ ธรรมรังษี |  |
| 2554 | ภานุพงศ์ พระวงคำ |  |
| 2555 | ธนชัย เทศะแพทย์ |  |
| 2556 | กิตติพงษ์ รักไทย |  |
| 2557 | อติวิชญ์ ทรงสุข |  |
| 2558 | ณัฐนันท์ ลิ้มเลิศผลบุญ |  |
| 2559 | ธรากร สอิ้งทอง |  |
| 2560 | กิตติทัต บรรจงปรุ |  |
| 2561 | พรปวีณ์ บรรจงรัตน์ |  |
| 2562 | จิตสุภา สมจิตร |  |
| 2563 | ถิรเจตน์ เจริญนาวี |  |
| 2564 | ชัชพงษ์ โท่นขัด |  |
| 2565 | สิทิกร ขระสุ |  |
| 2566 | ปิยพัชร์ ศรีวงค์ธนาชัย |  |
| 2567 | พีรเดช งามสวน |  |
แหล่งข้อมูลอื่น

คณะมนุษยศาสตร์ มหาวิทยาลัยเชียงใหม่ เก็บถาวร 2008-10-30 ที่ เวย์แบ็กแมชชีน
ภาควิชาภาษาอังกฤษ คณะมนุษยศาสตร์ มหาวิทยาลัยเชียงใหม่ เก็บถาวร 2016-03-04 ที่ เวย์แบ็กแมชชีน
| ด ค กรายชื่อโรงเรียนภาษาและมนุษยวิทยาในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • สุโขทัยธรรมาธิราช • อุบลราชธานี
สถาบันอุดมศึกษา  ในกำกับของรัฐ: เกษตรศาสตร์ (มนุษยศาสตร์ • ศิลปศาสตร์และวิทยาการจัดการ • ศิลปศาสตร์และวิทยาศาสตร์) • ขอนแก่น (มนุษยศาสตร์และสังคมศาสตร์ • สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • เทคโนโลยีสุรนารี • ธรรมศาสตร์ • บูรพา • พะเยา • มหิดล (ศิลปศาสตร์ • สังคมศาสตร์และมนุษยศาสตร์) • แม่โจ้ • แม่ฟ้าหลวง (ศิลปศาสตร์ • จีนวิทยา) • วลัยลักษณ์ • ศรีนครินทรวิโรฒ • ศิลปากร (โบราณคดี • อักษรศาสตร์) • สงขลานครินทร์ (มนุษยศาสตร์และสังคมศาสตร์ • ศิลปศาสตร์ • วิเทศศึกษา) • สวนดุสิต
มหาวิทยาลัยราชภัฏ: เชียงใหม่ • นครราชสีมา •  บ้านสมเด็จเจ้าพระยา • บุรีรัมย์ • มหาสารคาม • สวนสุนันทา • สุราษฎร์ธานี • สุรินทร์ • อุดรธานี • เลย
มหาวิทยาลัย  เทคโนโลยีราชมงคล: ตะวันออก (มนุษยศาสตร์และสังคมศาสตร์) • ตะวันออก (ศิลปศาสตร์) • ธัญบุรี • รัตนโกสินทร์ • ล้านนา • ศรีวิชัย • อีสาน
สถาบันอุดมศึกษาเอกชน: กรุงเทพ • เกริก • เกษมบัณฑิต • คริสเตียน • เซนต์จอห์น • ตาปี • ธุรกิจบัณฑิตย์ • บัณฑิตเอเซีย • รังสิต • ศรีปทุม • แสตมฟอร์ด • สยาม • หอการค้าไทย • หัวเฉียวเฉลิมพระเกียรติ • หาดใหญ่ • อีสเทิร์นเอเชีย
รายชื่อ • หมวดหมู่ • โครงการ • สถานีย่อย
คณะมนุษยศาสตร์ มหาวิทยาลัยเชียงใหม่
กรมอุตุนิยมวิทยา

| --- | --- |
Meteorological Department
ตราราชการของกรมอุตุนิยมวิทยา
ภาพรวมกรม
ก่อตั้ง: 23 มิถุนายน พ.ศ. 2485; 82 ปีก่อน (2485-06-23)
กรมก่อนหน้า: กรมทดน้ำ กระทรวงเกษตราธิการ (พ.ศ. 2466) แผนกอุตุนิยมศาสตร์และสถิติ กองรักษาน้ำ กรมทดน้ำ กระทรวงเกษตราธิการ (พ.ศ. 2466) กองอุตุนิยมวิทยากรมอุทกศาสตร์ กองทัพเรือ (6 สิงหาคม พ.ศ. 2479)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 4353 ถนนสุขุมวิท แขวงบางนาใต้ เขตบางนา กรุงเทพมหานคร
บุคลากร: 1,100 คน (พ.ศ. 2566)
งบประมาณต่อปี: 1,898,834,500 บาท (พ.ศ. 2568)
ฝ่ายบริหารกรม: สุกันยาณี ยะวิญชาญ, อธิบดี นาวาตรี สมนึก สุขวณิช, รองอธิบดี นัฐวุฒิ แดนดี, รองอธิบดี ว่าง, รองอธิบดี
ต้นสังกัดกรม: กระทรวงดิจิทัลเพื่อเศรษฐกิจและสังคม
เว็บไซต์: เว็บไซต์ของกรม
กรมอุตุนิยมวิทยา (อังกฤษ: Meteorological Department) เป็นหน่วยงานของรัฐบาลไทย ระดับกรม สังกัดกระทรวงดิจิทัลเพื่อเศรษฐกิจและสังคม ทำหน้าที่ในการพยากรณ์อากาศ รายงานปรากฏการณ์ธรรมชาติต่าง ๆ เช่น แผ่นดินไหว ความสูงของคลื่น รายงานพยากรณ์อากาศประจำวันและพยากรณ์อากาศในช่วงเวลาที่กำลังจะมาถึง รวมทั้งออกประกาศเตือนต่าง ๆ โดยผู้ทำหน้าที่หลักในหน่วยงานคือ นักอุตุนิยมวิทยา
ประวัติ

เมื่อ พ.ศ. 2466 เริ่มมีการดำเนินงานใน "กรมทดน้ำ" กระทรวงเกษตราธิการ และต่อมาปลายปีได้จัดตั้ง เป็น "แผนกอุตุนิยมศาสตร์และสถิติ" กองรักษาน้ำ กรมทดน้ำ (ปัจจุบันคือ กรมชลประทาน) จนกระทั่งเมื่อวันที่ 6 สิงหาคม พ.ศ. 2479 จึงได้มีการจัดตั้งเป็นกองอุตุนิยมวิทยา สังกัดกรมอุทกศาสตร์ กองทัพเรือ และยกฐานะขึ้นเป็นกรมเมื่อวันที่ 23 มิถุนายน พ.ศ. 2485 ชื่อว่า "กรมอุตุนิยมวิทยา"
ต่อมาเมื่อวันที่ 29 สิงหาคม พ.ศ. 2505 จึงได้โอนมาสังกัดสำนักนายกรัฐมนตรี และโอนมาสังกัดกระทรวงคมนาคม เมื่อ 1 ตุลาคม พ.ศ. 2515 ในลำดับต่อมาได้มีการปฏิรูปกระทรวง ทบวง กรม ขึ้นใหม่ทำให้กรมอุตุนิยมวิทยา ได้โอนมาสังกัดกระทรวงเทคโนโลยีสารสนเทศและการสื่อสาร ตั้งแต่วันที่ 3 ตุลาคม พ.ศ. 2545 และเมื่อราชกิจจานุเบกษา ได้เผยแพร่ พระราชบัญญัติปรับปรุงกระทรวง ทบวง กรม (ฉบับที่ ๑๗) พ.ศ. ๒๕๕๙ กรมอุตุนิยมวิทยาได้ถูกโอนเข้ามาสังกัดกระทรวงดิจิทัลเพื่อเศรษฐกิจและสังคม
หน่วยงานในสังกัด

สำนักงานเลขานุการกรม
กองเครื่องมืออุตุนิยมวิทยา
กองตรวจและเฝ้าระวังสภาวะอากาศ
กองบริการดิจิทัลอุตุนิยมวิทยา
กองเฝ้าระวังแผ่นดินไหว
กองพยากรณ์อากาศ
กองพัฒนาอุตุนิยมวิทยา
กองสื่อสาร
กองอุตุนิยมวิทยาการบิน
ศูนย์อุตุนิยมวิทยาภาคเหนือ
ศูนย์อุตุนิยมวิทยาภาคตะวันออกเฉียงเหนือตอนบน
ศูนย์อุตุนิยมวิทยาภาคตะวันออกเฉียงเหนือตอนล่าง
ศูนย์อุตุนิยมวิทยาภาคใต้ฝั่งตะวันออก
ศูนย์อุตุนิยมวิทยาภาคใต้ฝั่งตะวันตก
หน่วยงานในสังกัด > สำนักพยากรณ์อากาศ

หน้าที่จัดทำแผนที่อุตุนิยมวิทยา วิเคราะห์และพยากรณ์อากาศทั่วไป รวมทั้งดำเนินการเกี่ยวกับการพยากรณ์อากาศเพื่อการคมนาคมขนส่งทางบกทั่วประเทศ และการเดินเรือในอ่าวไทยและน่านน้ำใกล้เคียง ออกคำเตือนลักษณะอากาศร้ายที่จะมีผลกระทบต่อประชาชนโดยระบบพยากรณ์อากาศต่าง ๆ ที่ทันสมัยและเป็นสากล เผยแพร่และให้บริการการพยากรณ์อากาศและเตือนภัยธรรมชาติทางอุตุนิยมวิทยาอย่างรวดเร็วโดยระบบและเทคนิคที่ทันสมัย ติดตามและประเมินผลการพยากรณ์อากาศ และศึกษาค้นคว้าเทคนิคเพื่อปรับปรุงการพยากรณ์อากาศให้ทันสมัยตลอดเวลา ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
หน่วยงานในสังกัด > สำนักเครื่องมืออุตุนิยมวิทยา

หน้าที่และความรับผิดชอบให้คำปรึกษา ศึกษา พัฒนา วางแผน ดำเนินการ และจัดทำคู่มือในการติดตั้งบำรุงรักษา และซ่อมแซมเครื่องมือและอุปกรณ์อุตุนิยมวิทยา ผลิตเครื่องมือและอุปกรณ์สำหรับใช้ในการตรวจอากาศที่ทันสมัยตามมาตรฐานสากล ศึกษา พัฒนา และจัดทำคู่มือเกี่ยวกับการกำหนดมาตรฐานเกี่ยวกับเครื่องมือและอุปกรณ์อุตุนิยมวิทยา ดำเนินการและให้บริการเกี่ยวกับการสอบเทียบและตรวจสอบเครื่องมือและอุปกรณ์ สำหรับใช้ในการตรวจอากาศให้ถูกต้องตามมาตรฐานและข้อกำหนดขององค์การ อุตุนิยมวิทยาโลก ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
หน่วยงานในสังกัด > สำนักเฝ้าระวังแผ่นดินไหว

สำนักเฝ้าระวังแผ่นดินไหว มีภารกิจในการเฝ้าระวังและติดตามแผ่นดินไหวและสึนามิทั้งภายในและต่างประเทศทั่วโลก รวมถึงความสั่นสะเทือนที่เกิดขึ้นจากการกระทำทั้งธรรมชาติและมนุษย์ ถือเป็นหน่วยงานหลักสำหรับการดูแลระบตรวจวัดแผ่นดินไหวของประเทศไทย มีสถานีติดตั้งทั่วประเทศและเชื่อมโยงสัญญาณความสั่นสะเทือนแบบเวลาจริงจากต่างประเทศนับร้อยสถานี เป็นสำนักงานตั้งขึ้นใหม่ตามโครงสร้างของกรมอุตุนิยมวิทยาเมื่อ กลางปี 2552 บุคลากรเป็นอัตรากำลังใหม่และเริ่มเข้ามาปฏิบัติงาน ตั้งแต่ปี 2553
แหล่งข้อมูลอื่น

กรมอุตุนิยมวิทยา
สำนักพยากรณ์อากาศ
สำนักเครื่องมืออุตุนิยมวิทยา
ภาพถ่ายทางอากาศของ กรมอุตุนิยมวิทยา
| ด ค กหน่วยงานในสังกัดและหน่วยงานภายใต้การกำกับดูแลของกระทรวงดิจิทัลเพื่อเศรษฐกิจและสังคม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมอุตุนิยมวิทยา  สำนักงานคณะกรรมการดิจิทัลเพื่อเศรษฐกิจและสังคมแห่งชาติ  สำนักงานสถิติแห่งชาติ  |  |
| รัฐวิสาหกิจ |  บริษัท โทรคมนาคมแห่งชาติ จำกัด (มหาชน)  บริษัท ไปรษณีย์ไทย จำกัด  |  |
| องค์การมหาชน |  สำนักงานส่งเสริมเศรษฐกิจดิจิทัล  สำนักงานคณะกรรมการคุ้มครองข้อมูลส่วนบุคคล  สำนักงานพัฒนาธุรกรรมทางอิเล็กทรอนิกส์  สถาบันข้อมูลขนาดใหญ่ (องค์การมหาชน)  |  |
| อดีต |  กรมไปรษณีย์โทรเลข  ศูนย์เตือนภัยพิบัติแห่งชาติ  สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)  สำนักงานรัฐบาลอิเล็กทรอนิกส์ (องค์การมหาชน)  บริษัท ทีโอที จำกัด (มหาชน)  บริษัท กสท. โทรคมนาคม จำกัด (มหาชน)  |  |
  หมวดหมู่ 
ป้ายกรมอุตุนิยมวิทยา ในปี พ.ศ.2557
พระรูป กรมหลวงชุมพรเขตอุดมศักดิ์
สงกรานต์

บทความนี้เกี่ยวกับวันปีใหม่พื้นถิ่นในหลายวัฒนธรรม สำหรับเทศกาลและวันหยุดในประเทศไทย ดูที่ สงกรานต์ในประเทศไทย สำหรับความหมายและบริบทอื่น ดูที่ สงกรานต์ (แก้ความกำกวม)
| สงกรานต์ |
| --- | --- |
สงกรานต์ในไทย, พม่า, กัมพูชา และ ลาว
ชื่อทางการ: ตามประเทศ  ได้แก่ သင်္ကြန် (ภาษาพม่า)  ចូលឆ្នាំថ្មី (ภาษาเขมร)  ປີໃໝ່ (ภาษาลาว)  泼水节 (ภาษาจีนกลาง)  संक्रांति (ภาษาสันสกฤต)  අලුත් අවුරුද්ද (ภาษาสิงหล)  สงกรานต์ (ภาษาไทย)  
จัดขึ้นโดย: ชาวพม่า, กัมพูชา, ได, ลาว, ไทย, บังกลาเทศ, ศรีลังกา, ไทดำ และอินเดียตะวันออกเฉียงเหนือบางส่วน
ความสำคัญ: วันขึ้นปีใหม่
วันที่: โดยทั่วไป 13–14 เมษายน
ความถี่: รายปี
ส่วนเกี่ยวข้อง: เมษสังกรานติ
สงกรานต์ เป็นคำภาษาไทยมาจากภาษาสันสกฤต สํกฺรานฺติ (saṅkrānti) ใช้เรียกวันปีใหม่ของกลุ่มชาติพันธุ์ชาวไท ซึ่งเฉลิมฉลองในประเทศไทย, ลาว, กัมพูชา, พม่า, บางส่วนของอินเดียตะวันออกเฉียงเหนือ, เวียดนาม และสิบสองปันนาในประเทศจีน สงกรานต์เริ่มต้นเมื่อดวงอาทิตย์เข้าสู่ราศีเมษ สัญลักษณ์ดาราศาสตร์แรกในจักรราศีตามดาราศาสตร์ดาวฤกษ์
การเฉลิมฉลองปีใหม่ในวาระเดียวกับสงกรานต์ในประเทศต่าง ๆ จะเรียกแตกต่างกันได้แก่ โจลชนัมทเมยในกัมพูชา, ปีใหม่ในลาว, ปีใหม่สิงหลในศรีลังกา, สงกรานต์ในประเทศไทย, ตะจานในพม่า, สังเกนในรัฐอรุณาจัลประเทศและอัสสัมของอินเดีย, เทศกาลพรมน้ำในสิบสองปันนาและบางส่วนของเวียดนาม
ศัพทมูลวิทยา

คำ สงกรานต์ เป็นคำวิสามานยนาม จัดเป็นคำภาษาไทย (เอกสารพิพิธภัณฑ์สิ่งทอ มหาวิทยาลัยจอร์จวอชิงตัน ระบุว่าเป็นคำภาษาสยาม) ซึ่งเป็นคำยืมจากภาษาอื่น กร่อนมาจากคำว่า สังกรานต์ ซึ่งมีรากมาจากภาษาสันสกฤตว่า สํกฺรานฺติ (Sankranti; สันสกฤต: सङ्क्रान्ति) หรือภาษาบาลีว่า สังขารา (Saṅkhāra; บาลี: सङ्खार) แปลว่า ผ่านหรือเคลื่อนย้ายเข้าไป ในที่นี้หมายถึง พระอาทิตย์โคจรหรือเคลื่อนย้ายจากราศีหนึ่งไปสู่อีกราศีหนึ่ง ซึ่งกินเวลาประมาณ ๑ เดือน ศ.เกียรติคุณ มณี พยอมยงค์ (ศิลปินแห่งชาติ สาขาวรรณศิลป์) ได้ให้ความหมายคำว่า สังกรานติ แปลว่า วันเดือนปีที่ล่วงไป (ดวงดาวเคลื่อนเปลี่ยนผ่านแบบไม่เจาะจงราศี) ส่วนคำเจาะจงเขียนว่า เมษสังกรานติ (meṣha saṅkrānti)  หมายถึง การเปลี่ยนผ่านของดวงดาวในราศีเมษ (หากดวงดาวเปลี่ยนผ่านในราศีมังกรจะเรียกว่า มกรสังกรานติ หรือราศีกุมภ์เรียกว่า กุมภสังกรานติ เป็นต้น)
คำ สงกรานต์ ยังถูกบรรจุอยู่ในหนังสือ และพจนานุกรมภาษาต่างประเทศโดยยังคงความหมายเดิมว่าเป็นวันปีใหม่ของไทย อาทิ ฝรั่งเศส: La fête du Songkran, ดัตช์: Sonkraen, ญี่ปุ่น: ソンクラーン, จีน: 宋干节 และ เกาหลี: 송끄란 ยกตัวอย่าง เช่น พจนานุกรม Oxford English Dictionary  ให้ความหมายว่า  "The festival of the Thai New Year, ..."
แม้คำว่า สงกรานต์  จะเป็นคำยืมมาจากภาษาสันสกฤตแต่ประเทศอินเดียไม่มีประเพณีสงกรานต์
ศัพทมูลวิทยา > ชาติพันธุ์

คำสงกรานต์มีชื่อเรียกตามกลุ่มชาติพันธุ์ ภาษา หรือตามถิ่นต่าง ๆ ดังนี้
สังขาน (ไทลื้อ ไทเขิน กลุ่มชาติพันธุ์ไทลาว ล้านนา ชาวมอญ)
สังขาร หรือ สังขานต์ (ล้านนา กลุ่มชาติพันธุ์ลัวะ)
พัวสุ่ยเจี๋ย (泼水节, 潑水節) (จ้วง และชนชาติไทในมณฑลยูนนาน)
สงก๋าน (ສົງການ) หรือ สังขาน (ສັງຂານ) หรือ ปี๋ใหม่ (ປີໃໝ່) ภาษาผู้ไท
สังเกน (กลุ่มชาติพันธุ์ไทที่อาศัยอยู่ในรัฐอรุณาจัลประเทศ และรัฐอัสสัม ทางทิศตะวันออกและทิศเหนือของประเทศอินเดีย)
ซ็องกราน (เขมร) หรือ โมหะซ็องกราน อังกอร์ซ็องกราน หรือ จ๊ะตึกเปรี๊ยะ ก็เรียก (คือสรงน้ำพระในเทศกาลวันหยุดสงกรานต์) ต่อมาเรียกว่า เรียกว่า โจลชนัมทเม็ย (ចូលឆ្នាំថ្)
สางจัน (ไทใหญ่)
ปีใหม่เมือง (ไทยถิ่นเหนือ)
ปีใหม่ลาว (ลาว)
ปีใหม่สิงหล (ฮินดู สิงหล ศรีลังกา)
ปอยสางแก่น หรือ ปอยสางแจ่น (ไทใหญ่ใต้ในรัฐฉาน ประเทศพม่า) คำว่าปอยเป็นภาษาคำเมือง หมายถึง งานเทศกาล
ปอยซ้อนน้ำ หรือ ปอยสาดน้ำ (ไทใต้ ไทลื้อในสิบสองปันนา มณฑลยูนนาน ประเทศจีน)
เปิงซังกราน (ไทยรามัญในเกาะเกร็ด จังหวัดนนทบุรี) หมายถึง เทศกาลทำบุญส่งข้าวแช่
กินสิบสี่ (ไทขาว ไทดำ ไทเติ๊กในจังหวัดเซินลา ประเทศเวียดนาม)
ตะจาน หรือ ตะจั่ง หรือ ตีงจั่ง (သင်္ကြန်) (ประเทศพม่า)
สง์กรน์ (คำยืมจากภาษาสันสกฤต) หรือ สงฺกนฺตะ (คำยืมจากภาษาบาลี) (ประเทศพม่า)
ว่านอะต๊ะ หรือ ซังกราน (သၚ်ကြာန်) (ชาวมอญ)
ศัพทมูลวิทยา > ประเทศกัมพูชา

หลักฐานทางประวัติศาสตร์ของประเทศกัมพูชาพบคำจารึกว่า ซ็องกรานตะ (Sankranta) ซึ่งมีรากคำมาจากภาษาสันสกฤต ปรากฏตามศิลาจารึก ดังนี้
ศิลาจารึกยโศธราศรมสมัยพระเจ้ายโศวรมันที่ 1 (Preah Theat Preah Srei) (K.650) พ.ศ. 1421-1520  พบคำจารึกว่า "...raṅko {A8} śvetatandula liḥ vyar pratidina ○ saṅkrānta raṅko thlva{A9} ṅ...".
ศิลาจารึกปราสาทพิมานอากาศ (Phimeanakas) (K.291) พ.ศ. 1453 จังหวัดเสียมราฐ ประเทศกัมพูชา พบคำจารึกว่า "...raṅko liḥ 4 pratidina saṅkrā[nta] {N32} pūjā neḥ nai...".
ศิลาจารึกเปรี๊ยะนัน Preah Nan (Edicule F) พ.ศ. 1546 จังหวัดกำปงจาม ประเทศกัมพูชา พบคำจารึกว่า "...jalāṅgeśvara saṅkrānta raṅko je 1 pratidina liḥ 1 thlvaṅ □ {5}..."
ศิลาจารึกปราสาทเสกตาตุย (Prasat Sek Ta Tuy) บนกรอบประตูของซุ้มประตู 2 พ.ศ. 1569 จังหวัดเสียมราฐ ประเทศกัมพูชา พบคำจารึกว่า "...○ kalpanā caru li[ḥ] ------- pratidina ------------- {26} ḥ mimvāy saṅkrānta..."
ศิลาจารึกสำโรง (Samrong) (K.258) พ.ศ. 1650 จังหวัดเสียมราฐ ประเทศกัมพูชา พบคำจารึกว่า "...liṅgapura raṅko je mvay {C14} pratidina saṅkrānta dau pūrvvadvāra je mvay..."
แอมอนีเยร์ (Étienne Aymonier) นักภาษาศาสตร์ชาวฝรั่งเศสซึ่งเข้ามาสำรวจศิลาจารึก ทำสำเนา และสำรวจภูมิประเทศดินแดนสยาม-ลาว-เขมรเพื่อสร้างแผนที่ก่อแนวเขต ได้เขียนบันทึกวันขึ้นปีใหม่ของประเทศกัมพูชาเรียกว่า มหาซ็องกราน พบในเอกสารชื่อ Le groupe d'Angkor et L'histoire Vol. III : Le Cambodge ตีพิมพ์เมื่อ ค.ศ. 1904 (พ.ศ. 2447) บันทึกของแอมอนีเยร์ ยังกล่าวถึงความแตกต่างระหว่างวันสงกรานต์ของกัมพูชากับไทยว่า มหาซ็องกราน (Maha Sangkran) ของกัมพูชา หมายถึง วันขึ้นปีใหม่ที่ระบุในปฏิทินขนาดเล็กทางราชการเท่านั้น ส่วนของไทย (สยาม) หมายถึง การเคลื่อนย้ายของดวงอาทิตย์เข้าสู่ราศีเมษซึ่งชาวสยามเรียกวันดังกล่าวว่า สงกรานต์ (Songkran)
ส่วนบันทึกของเลอแคลร์ (Adhémard Leclère) ผู้ว่าการชาวฝรั่งเศสที่เข้ามาพำนักในกัมพูชาในอารักขาของฝรั่งเศส เรียก มหาซ็องกรานต์ (Maha sankrant)  หรือ ซ็องกรานต์ (Sankrant) พบในเอกสารชื่อ  L’almanach Cambodgien Et Son Calendrier Pour 1907–1908 ตีพิมพ์เมื่อ ค.ศ. 1909 (พ.ศ. 2452) ตรงกับรัชกาลพระบาทสมเด็จพระจุลจอมเกล้าเจ้าอยู่หัว
รายชื่อสงกรานต์

| ชื่อท้องถิ่น | ที่ตั้ง | เริ่ม | สิ้นสุด |
| --- | --- | --- | --- |
| ปีใหม่ลาว | ลาว | 14 เม.ย. | 16 เม.ย. |
| สงกรานต์ | ไทย | 13 เม.ย. | 15 เม.ย. |
| สังเกน | รัฐอรุณาจัลประเทศและรัฐอัสสัม (อินเดีย) | 14 เม.ย. | 16 เม.ย. |
| ตะจาน | พม่า | 13 เม.ย. | 16 เม.ย. |
| โจลชนัมทเมย | กัมพูชา | 14 เม.ย. | 16 เม.ย. |
| พัวสุ่ยเจี๋ย | สิบสองปันนา, มณฑลยูนนาน (จีน) | 13 เม.ย. | 15 เม.ย. |
| อะรุดตา วะรุดตะดา | ศรีลังกา | 14 เม.ย. | 14 เม.ย. |
| ปีใหม่เมือง | จังหวัดเชียงใหม่ และ ภาคเหนือของประเทศไทย | 13 เม.ย. | 16 เม.ย. |
รูปภาพ

ชาวลาวกำลังสรงน้ำพระในปีใหม่ลาว
ชาวไทยกำลังรดน้ำดำหัวผู้ใหญ่ในประเพณีสงกรานต์
ชาวกัมพูชากำลังเต้นและตีกลองยาวในโจลชนัมทเมย
ชาวพม่ากำลังเล่นน้ำในตะจาน
ชาวศรีลังกาในปีใหม่สิงหล
ดูเพิ่ม

เมษสังกรานติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สงกรานต์
คลองผดุงกรุงเกษม

| คลองผดุงกรุงเกษม |
| --- | --- |
คลองผดุงกรุงเกษมในปัจจุบัน
ตำแหน่ง: กรุงเทพมหานคร
ประเทศ: ประเทศไทย
ข้อมูลจำเพาะ
ความยาว: 5.5 km (3.4 ไมล์)
ประตูกั้นน้ำ: 2
ประวัติ
ชื่อทั่วไป: คลองผดุง
หัวหน้าวิศวกร: สมเด็จเจ้าพระยาบรมมหาศรีสุริยวงศ์ (ช่วง บุนนาค)
วันที่อนุมัติ: พ.ศ. 2394
เริ่มก่อสร้าง: พ.ศ. 2394
วันที่เปิดใช้: พ.ศ. 2395
วันที่แล้วเสร็จ: พ.ศ. 2395
ข้อมูลภูมิศาสตร์
ทิศ: ใต้
จุดเริ่มต้น: แม่น้ำเจ้าพระยา แขวงวัดสามพระยา เขตพระนคร และแขวงวชิรพยาบาล เขตดุสิต
จุดสิ้นสุด: แม่น้ำเจ้าพระยา แขวงตลาดน้อย เขตสัมพันธวงศ์ และแขวงบางรัก เขตบางรัก
สาขาของ: แม่น้ำเจ้าพระยา
เชื่อมต่อกับ: แม่น้ำเจ้าพระยา


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: คลองผดุงกรุงเกษม ตลอดแนวคลอง
ขึ้นเมื่อ: 29 เมษายน พ.ศ. 2519
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000014
 
 
 
คลองผดุงกรุงเกษม  (อักษรโรมัน: Khlong Phadung Krung Kasem) เป็นคลองขุดรอบพระนครชั้นนอก (ชั้นที่สาม) ขุดขึ้นในรัชสมัยพระบาทสมเด็จพระจอมเกล้าเจ้าอยู่หัว โปรดให้ขุดเมื่อ พ.ศ. 2394 ทรงพิจารณาเห็นว่าบ้านเมืองเจริญขึ้น ผู้คนก็มากกว่าเมื่อเริ่มสร้างกรุง ควรขยับขยายพระนครออกไป จึงโปรดเกล้าฯให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ว่าที่สมุหพระกลาโหมเป็นแม่กอง เจ้าหมื่นไวยวรนาถเป็นกงสีจ้างจีนขุดคลองพระนครออกไปอีกชั้นหนึ่ง โดยขุดถัดจากคลองรอบกรุงออกไปทางชานพระนคร เริ่มขุดจากปากคลองริมแม่น้ำเจ้าพระยาบริเวณวัดเทวราชกุญชรวรวิหาร (วัดสมอแครง) ย่านเทเวศร์ มีแนวขนานไปกับคลองคูเมืองเดิม ผ่านย่านหัวลำโพง ตัดผ่านคลองมหานาคไปทะลุแม่น้ำเจ้าพระยาอีกด้านหนึ่งบริเวณวัดแก้วแจ่มฟ้า สี่พระยา คลองนี้ขุดเสร็จในปี พ.ศ. 2395 ได้รับพระราชทานชื่อว่า "คลองผดุงกรุงเกษม"
คลองนี้ตัดผ่านคลองมหานาค บริเวณสี่แยกมหานาค ซึ่งเป็นย่านการค้าที่สำคัญ ผ่านบริเวณหัวลำโพงในปัจจุบัน ผ่านวัดมหาพฤฒารามวรวิหาร(เดิมเรียกว่า วัดท่าเกวียน) ในสมัยที่ทำการขุดมีขนาดกว้าง 20 เมตร ลึก 3 เมตร ยาว 5.5 กิโลเมตร การขยายครั้งนี้ทำให้มีพื้นที่เมืองเพิ่มขึ้นสองเท่าเป็น 5,552 ไร่ (8.883 ตารางกิโลเมตร; 3.430 ตารางไมล์).
อนึ่ง คลองผดุงกรุงเกษมเป็นเส้นแบ่งการปกครองระหว่างเขตหลายเขตในฝั่งพระนคร ดังนี้
แบ่งเขตสัมพันธวงศ์กับเขตบางรัก ตั้งแต่แม่น้ำเจ้าพระยาฝั่งใต้จนถึงสะพานเจริญสวัสดิ์
แบ่งเขตป้อมปราบศัตรูพ่ายกับเขตปทุมวัน ตั้งแต่สะพานเจริญสวัสดิ์จนถึงคลองแสนแสบ
แบ่งเขตป้อมปราบศัตรูพ่ายกับเขตดุสิต ตั้งแต่คลองแสนแสบจนถึงสะพานมัฆวานรังสรรค์
แบ่งเขตพระนครกับเขตดุสิต ตั้งแต่สะพานมัฆวานรังสรรค์จนถึงแม่น้ำเจ้าพระยาฝั่งเหนือ
ประวัติ

คลองผดุงกรุงเกษมเป็นคลองเมืองชั้นนอกที่ขุดในสมัยพระบาทสมเด็จพระจอมเกล้าเจ้าอยู่หัวระหว่าง พ.ศ. 2394 ถึง พ.ศ. 2395 ในการขุดคลองได้จ้างแรงงานชาวจีนเป็นผู้ขุดเพื่อขยายชุมชนออกไปทางทิศตะวันออกของพระนคร ระยะทางรวมราว 5.5 กิโลเมตร เริ่มทางทิศเหนือที่วัดสมอแครงหรือวัดเทวราชกุญชร ขนานไปกับคลองบางลำพู-โอ่งอ่าง ตัดผ่านคลองมหานาคจนกลายเป็นย่านการค้าที่สำคัญคือ สี่แยกมหานาค ผ่านวัดวัดหัวลำโพง วัดท่าเกวียนหรือวัดมหาพฤฒารามไปจนจรดแม่น้ำเจ้าพระยาทางทิศใต้แถววัดแก้วแจ่มฟ้า การขุดคลองทำให้เกิดวัดและชุมชนเรียงรายไปตามลำคลองเพิ่มขึ้น เช่น วัดสามจีน (วัดไตรมิตรฯ) วัดพลับพลาไชย วัดโสมนัสราชวรวิหาร วัดมกุฎกษัตริยาราม วัดบางขุนพรหม วัดเทวราชกุญชร เป็นต้น
ตั้งแต่สมัยรัชกาลพระบาทสมเด็จพระนั่งเกล้าเจ้าอยู่หัวถึงรัชกาลพระบาทสมเด็จพระจอมเกล้าเจ้าอยู่หัวเป็นต้นมา มีการขยายพื้นที่อยู่อาศัยของผู้คนจากเมืองพระนครมาทางฝั่งตะวันออกเพิ่มขึ้น ทำให้เกิดวัดขึ้นเป็นศูนย์กลางของชุมชนเพิ่มตามขึ้นมาเช่นวัดพระพิเรนทร์ วัดชัยชนะสงคราม วัดจักรวรรดิราชาวาส วัดกันมาตุยาราม วัดสัมพันธวงศ์ วัดปทุมคงคา วัดใหม่ยายแฟง วัดคณิกาผล วัดพลับพลาไชย เป็นต้น เมื่อมีการขุดคลองเมืองพระนครชั้นนอกคือคลองผดุง-กรุงเกษมขึ้นมานั้น ได้ทำให้วัดต่างๆ ดังกล่าวนี้เข้ามาอยู่ภายในเขตเมืองกรุงเทพมหานคร
สะพานข้ามคลองผดุงกรุงเกษม

สะพานข้ามคลองผดุงกรุงเกษมที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว พระราชทานนามให้คล้องจองกันทั้งหมด
สะพานเทเวศรนฤมิตร - อยู่บนถนนสามเสน บริเวณใกล้ทางแยกเทเวศร์ เป็นย่านการค้าเก่า
สะพานวิศุกรรมนฤมาน - อยู่ระหว่างถนนประชาธิปไตยกับถนนนครราชสีมา ตรงทางแยกประชาเกษม (ทางแยกเมล์แดง) ใกล้เคียงกับคุรุสภาและวัดมกุฏกษัตริยาราม
สะพานมัฆวานรังสรรค์ - อยู่บนถนนราชดำเนินนอก บริเวณทางแยกมัฆวาน สถานที่สำคัญได้แก่ ที่ทำการองค์การสหประชาชาติประจำประเทศไทย กระทรวงศึกษาธิการ และทำเนียบรัฐบาล
สะพานเทวกรรมรังรักษ์ - อยู่บนถนนนครสวรรค์ บริเวณทางแยกเทวกรรม ย่านนางเลิ้งเป็นชุมชนเก่าแก่ อยู่ใกล้วัดโสมนัสวิหารและทำเนียบรัฐบาล
สะพานจตุรภักตร์รังสฤษดิ์ หรือ "สะพานขาว" อยู่บนถนนหลานหลวง ทางแยกสะพานขาว ใกล้กับตลาดมหานาค
สะพานอื่น ๆ ที่ไม่ได้สร้างในสมัยนั้น และไม่ได้มีชื่อคล้องจอง
สะพานพิทยเสถียร อยู่บนถนนเจริญกรุง
สะพานกษัตริย์ศึก (สะพานยศเส) อยู่บนถนนพระรามที่ 1
สะพานเจริญสวัสดิ์ อยู่บนถนนพระรามที่ 4
ดูเพิ่ม

คลองคูเมืองเดิม คลองรอบกรุงชั้นแรก ขุดขึ้นในรัชสมัยสมเด็จพระเจ้ากรุงธนบุรี
คลองรอบกรุง คลองรอบกรุงชั้นที่สอง ขุดขึ้นในรัชสมัยพระบาทสมเด็จพระพุทธยอดฟ้าจุฬาโลกมหาราช
แหล่งข้อมูลอื่น

แผนที่และภาพถ่ายทางอากาศของ คลองผดุงกรุงเกษม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′52″N 100°31′00″E﻿ / ﻿13.747722°N 100.516663°E﻿ / 13.747722; 100.516663
คลองผดุงกรุงเกษมในอดีต
สะพานข้ามคลองผดุงกรุงเกษมระหว่างโรงเรียนเทพศิรินทร์ไปยังสถานีรถไฟหัวลำโพง (สร้างขึ้นสมัยรัชกาลที่ 7)
ประธานสภาผู้แทนราษฎรดอมินีกา

| ประธานสภาผู้แทนราษฎร แห่งเครือรัฐดอมินีกา |
| --- | --- |
ตราแผ่นดิน
ผู้ดำรงตำแหน่งคนปัจจุบัน โจเซฟ ไอแซก ตั้งแต่ 10 กุมภาพันธ์ ค.ศ. 2020
ผู้ประเดิมตำแหน่ง: เอ็ดวิน แอร์โรว์สมิธ
สถาปนา: ค.ศ. 1951
ประธานสภาผู้แทนราษฎรดอมินีกา (อังกฤษ: Speaker of the House of Assembly of Dominica) หรือเรียกอย่างเป็นทางการว่า ประธานสภาผู้แทนราษฎรแห่งเครือรัฐดอมินีกา มีหน้าที่รับผิดชอบในการจัดการและบริหารงานทั่วไปของสภาผู้แทนราษฎรดอมินีกา โดยดูแลให้มีการปฏิบัติตามระเบียบปฏิบัติ ประธานสภาได้รับเลือกจากสภาในการประชุมครั้งแรกหลังการเลือกตั้งทั่วไป
สมาชิกสภาที่ได้รับเลือกให้เป็นประธานสามารถลงคะแนนเสียงเพื่อชี้ขาด หากบุคคลภายนอกสมาชิกสภาได้รับเลือกให้เป็นประธาน พวกเขาจะกลายเป็นสมาชิก แต่ไม่สามารถลงคะแนนเสียงได้
ผู้ดำรงตำแหน่งคนปัจจุบัน คือ โจเซฟ ไอแซก ซึ่งดำรงตำแหน่งตั้งแต่วันที่ 10 กุมภาพันธ์ ค.ศ.  2020
การเสียชีวิตของจิระพงศ์ ธนะพัฒน์
การจับกุมและฆาตกรรม > การจับกุม

เมื่อวันที่ 4 สิงหาคม ช่วงเวลากลางคืน เจ้าหน้าที่ตำรวจชุดเฉพาะกิจยาเสพติด (ชุด 05) สถานีตำรวจภูธรเมืองนครสวรรค์ ได้ทำการจับกุมจิระพงศ์และกนกวรรณ โดยจับกุมตัวได้ที่เซเว่นอีเลฟเว่น สาขาตลาดนัดหน้าค่ายจิระประวัติ อำเภอเมืองนครสวรรค์ จังหวัดนครสวรรค์ จิระพงศ์ใช้รถกระบะโตโยต้าทะเบียน กฉ 2905 ชัยนาท มายังจุดล่อซื้อของตำรวจชุดปราบปรามยาเสพติด เจ้าหน้าที่ตำรวจตรวจพบเจอเมทแอมเฟตามีน (ยาไอซ์) ถุงละ 1 ขีด (100 กรัม) จำนวน 3 ถุง ต่อมา ตำรวจชุดเฉพาะกิจยาเสพติดทราบว่า จิระพงศ์ได้ซุกซ่อนแอมเฟตามีน (ยาบ้า) ไว้เป็นจำนวนมาก จึงนำผู้ต้องหาไปยังสถานีตำรวจภูธรเมืองนครสวรรค์